Bétera rep als primers visitants del Hort dels Alfàbegues
12 de juliol de 2021

La primera visita al Hort dels Alfàbegues de Bétera va penjar el cartell de complet a poques

hores que l'Ajuntament de Bétera, a través de la regidoria de Turisme, anunciara novament

que aquestes visites s'anaven a tornar a repetir enguany. Hui han començat aquestes visites

guiades amb grups reduïts i baix les mesures sanitàries oportunes. Unes visites que

s'emmarquen dins de la campanya Viu Bétera per a promocionar les Festes i mantindre la

il·lusió per elles aquest any 2021.

“És una manera que els nostres veïns i veïnes puguen veure de primera mà nostres preades

Alfàbegues en uns anys complicats on les festes, tal qual les coneixem, no són possibles. Amb

aquestes visites volem que tots les vegen de prop, coneguen com es cultiven i els secrets per a

aconseguir tanta altura”, ha explicat l'Alcaldessa de Bétera, Elia Verdevío, durant la primera

visita a la qual ha assistit a donar la benvinguda als participants.

Una visita que ha estat guiada per Ramón Asensi, qui s'encarrega de cultivar les Alfàbegues

que cada 15 d'agost ixen al carrer en la tradicional Rodà, l'acte principal de les Festes de les

Alfàbegues que és recordat per Ramón Asensí en cada visita.

Enguany, com a novetat, s'ha ensenyat als primers assistents un alfabeguer que s'utilitzava

antany per a plantar les alfàbegues i que tenia ja un sistema de reg adherit. Una obra de

terrisseria que és una reproducció fidedigna d'aquesta mena d'atuells que es va descobrir en

les excavacions arqueològiques de la Torre Bofilla.

Les visites han començat hui i estaran en marxa tots els dijous d'aquest mes a partir de les

10:00h. Per a assistir cal reservar plaça prèviament enviant un mail a turismo@betera.es. “Ja

podem parlar d'èxit de participació perquè, hui dia i amb la primera visita en marxa, ens han

arribat multitud de sol·licituds per a assistir al nostre Hort”, ha explicat el regidor de Turisme,

Joaquín Gómez, qui a més ha puntualitzat, “aquestes visites susciten molt interés, no solament

entre els nostres veïns i veïnes sinó en ciutadans curiosos vinguts de tot arreu de dins i fora de

la nostra comarca que volen veure in situ nostres grans alfàbegues”.

Sens dubte, a Bétera es pot presumir ja de “aqueixa aroma de somni tan característic de

nostres Alfàbegues que ja embriaga l'hort i a tots els que el visiten”, ha indicat Elia Verdevío

abans que finalitzara la primera visita d'aquest 2021.